b'\n_START_ARTICLE_\nKrokodiller\n_START_SECTION_\nAnatomi\n_START_PARAGRAPH_\nDe er karakterisert ved hodet med den langstrakte snuten. \xc3\x98yne og nesebor er sterkt fremspringende p\xc3\xa5 oversiden av hodet. Kjevene er store med kjegleformede tenner. Nye tenner dannes hele livet igjennom til erstatning for de utslitte. De har fem t\xc3\xa6r p\xc3\xa5 forbena og fire p\xc3\xa5 bakbena. T\xc3\xa6rne er til en viss grad forbundet med sv\xc3\xb8mmehud. Halen er lang, kraftig og sammenpresset fra siden, den tjener som sv\xc3\xb8mmeredskap. Ryggen dekket av hornskjold, i tillegg til beinplater i l\xc3\xa6rhuden._NEWLINE_Hjernen er ganske avansert._NEWLINE_Hjertet er i motsetning til for andre n\xc3\xa5levende krypdyr delt i to forkamre og to hjertekamre._NEWLINE_Denne egenskapen deler krokodillene med fuglene, som er s\xc3\xb8stergruppen deres.\n_START_SECTION_\nForplantning\n_START_PARAGRAPH_\nAlle krokodiller legger egg. Hos flere arter vokter voksne krokodiller eggene og tar seg til en viss grad av ungene. Typisk er det slik at det bygges et slags rede hvor eggene dekkes over med plantedeler eller jord. Temperaturen p\xc3\xa5virker kj\xc3\xb8nnet, og lav temperatur gir bare hunner, mens h\xc3\xb8y temperatur gir hanner. N\xc3\xa5r moren h\xc3\xb8rer lyd fra de nyklekte ungene blir de gravet fram. Flere arter tar med seg ungene til vannet ved \xc3\xa5 b\xc3\xa6re dem i munnen.\n_START_SECTION_\nFossiler\n_START_PARAGRAPH_\nMekosuchinae er en gruppe av krokodiller som d\xc3\xb8de ut da mennesker koloniserte stillehavs\xc3\xb8yene. Det er usikkert om de skal regnes som en underfamilie av ekte krokodiller, eller om de utgj\xc3\xb8r en egen familie, Mekosuchidae, innenfor Crocodyloidea._NEWLINE_Man kjenner ogs\xc3\xa5 til flere utd\xc3\xb8dde dyreformer som ligner krokodiller, deriblant noen som i enda st\xc3\xb8rre grad var knyttet til vann og som hadde ben som lignet luffer. En av disse var Geosaurus, som man har funnet fossiler av ganske langt nord.'